
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2252 

26 Νοεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 1707/ΕΥΣ 443/17.1.2006 
κοινής υπουργικής απόφασης των Υπουργών Οι¬ 
κονομίας και Οικονομικών, Ανάπτυξης και Τουρι¬ 
στικής Ανάπτυξης με θέμα: «Εγκριση της τρίτης 
προκήρυξης των δράσεων προς τους δυνητι¬ 
κούς δικαιούχους των ενισχύσεων για τις Μικρο- 
μεσαίες Επιχειρήσεις (ΜΜΕ) στο πλαίσιο των Πε¬ 
ριφερειακών Επιχειρησιακών Προγραμμάτων του 
Κ.Π.Σ. 2000-2006 σύμφωνα με το άρθρο 35 του 


ν. 3016/2002 (ΦΕΚ 110 Α>. 1 

Ολοκλήρωση επένδυσης της εταιρείας «ΚΛΕΑΡΧΟΣ 
ΣΑΡΡΗΣ- ΔΗΜΗΤΡΙΟΣ ΣΑΡΡΗΣ Ε.Β.Ε.Ε.», οριστικο¬ 
ποίηση του κόστους αυτής και έναρξη της παρα¬ 
γωγικής λειτουργίας. 2 

Ολοκλήρωση επένδυσης της εταιρείας «ΚΩΝΣΤΑΝΤΗΣ 
ΒΑΣΙΛΕΙΟΣ», οριστικοποίηση του κόστους αυτής 

και έναρξη της παραγωγικής λειτουργίας. 3 

Ολοκλήρωση επένδυσης της εταιρείας «ΡΑΔΟΠΟΥ- 
ΛΟΣ Δ. Ε.Π.Ε.», οριστικοποίηση του κόστους αυ¬ 
τής και έναρξη της παραγωγικής λειτουργίας.... 4 
Ολοκλήρωση επένδυσης της εταιρίας «ΣΓΟΥΡΟΣ ΓΕ¬ 
ΩΡΓΙΟΣ», οριστικοποίηση του κόστους αυτής και 

έναρξη της παραγωγικής λειτουργίας. 5 

Ολοκλήρωση επένδυσης της εταιρείας «ΦΛΑΜΠΟΥ- 
ΡΙΩΤΙΚΗ ΠΑΡΑΔΟΣΙΑΚΗ ΠΙΤΑ ΔΡΑΓΟΥ ΕΛΕΥΘΕ¬ 
ΡΙΑ», οριστικοποίηση του κόστους αυτής και έναρ¬ 
ξη της παραγωγικής λειτουργίας. 6 

Ολοκλήρωση επένδυσης της εταιρείας «ΜΠΕΛΛΗΣ 
Α.Β.Ε.Ε.», οριστικοποίηση του κόστους αυτής και 
έναρξη της παραγωγικής λειτουργίας της μονά¬ 
δας. 7 

Χορήγηση άδειας άσκησης επαγγέλματος Κοινωνι¬ 
κού Λειτουργού στον Κοτέτση Μάριο του Γεωρ- 

γίου. 8 

Χορήγηση άδειας ασκήσεως επαγγέλματος Κοινω¬ 
νικού Λειτουργού στην Κυπραίου Μαρία του Εμ¬ 
μανουήλ. 9 

Μεταφορά σε Τμήματα του Παν/μίου Ιωαννίνων των 
παρακάτω θέσεων ΔΕΠ. 10 


ΑΠΟΦΑΣΕΙ Σ 

Αριθμ. 46335/ΕΥΣ6617 (1) 

Τροποποίηση της υπ’ αριθμ. 1707/ΕΥΣ 443/17.1.2006 κοι¬ 
νής υπουργικής απόφασης των Υπουργών Οικονο¬ 
μίας και Οικονομικών, Ανάπτυξης και Τουριστικής 
Ανάπτυξης με θέμα: «Εγκριση της τρίτης προκήρυ¬ 
ξης των δράσεων προς τους δυνητικούς δικαιούχους 
των ενισχύσεων για τις Μικρομεσαίες Επιχειρήσεις 
(ΜΜΕ) στο πλαίσιο των Περιφερειακών Επιχειρησι¬ 
ακών Προγραμμάτων του Κ.Π.Σ. 2000-2006 σύμφωνα 
με το άρθρο 35 του ν. 3016/2002 (ΦΕΚ 110 Α')». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ - 
ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Το άρθρο 35 του ν. 3016/2002 «Εταιρική διακυβέρ¬ 
νηση, θέματα μισθολογίου και άλλες διατάξεις» (ΦΕΚ 
110/τ. Α717.5.2002). 

2. Το ν. 2860/2000 και ειδικότερα τα άρθρα 1, 3 και 7 
(ΦΕΚ 251/τ. Α'/14.11.2000) όπως ισχύει. 

3. Το π.δ. 63/2005 (ΦΕΚ Α' 98) Κυβέρνηση και Κυβερ¬ 
νητικά Όργανα. 

4. Την υπ’ αριθμ. 42362/Υ252/28.9.2007 υπουργική 
απόφαση (ΦΕΚ 1948/τ. Β'/3.10.2007) «Περί καθορισμού 
αρμοδιοτήτων των Υφυπουργών Οικονομίας και Οικο¬ 
νομικών». 

5. Τον Κανονισμό (ΕΚ) 994/1998 του Συμβουλίου της 
7.3.1998 για την εφαρμογή των άρθρων 92 και 93 της 
Συνθήκης για την ίδρυση των των Ευρωπαϊκών Κοινο¬ 
τήτων σε ορισμένες κατηγορίες οριζόντιων κρατικών 
ενισχύσεων, όπως αυτά τροποποιήθηκαν με τα άρθρα 
87 και 88 της Συνθήκης αντίστοιχα. 

6. Τον Κανονισμό (ΕΚ) αριθμ. 70/2001 της Επιτροπής 
της 12.1.2001 σχετικά με την εφαρμογή των άρθρων 87 
και 88 της συνθήκης ΕΚ στις κρατικές ενισχύσεις προς 
μικρές και μεσαίες επιχειρήσεις όπως έχει τροποποιηθεί 
με τον Κανονισμό (ΕΚ) 364/2004, και ισχύει. 

7. Την υπ’ αριθμ. Ε (2000) 3405/28.11.2000 απόφα¬ 
ση της Επιτροπής με την οποία εγκρίνεται το Κ.Π.Σ. 
2000-2006, όπως τροποποιήθηκε με την υπ’ αριθμ. 

Ε/2001/2010/26.7.2001 απόφαση και την υπ’ αριθμ. Ο 
(2004) 2414 απόφαση της Επιτροπής της 3.12.2004 «για 
την τροποποίηση της απόφασης αριθ. Ο (2000) 3405 
της 28.11.2000 με την οποία εγκρίνεται το Κοινοτικό 
Πλαίσιο στήριξης για κοινοτική διαρθρωτική ενίσχυση 
στο πλαίσιο του στόχου 1 στην Ελλάδα», όπως εκάστοτε 
ισχύουν. 

8. Τις αποφάσεις της Επιτροπής με τις οποίες εγκρί- 
νονται τα (13) Π.Ε.Π. που εντάσσονται στο Κ.Π.Σ. για τις 
κοινοτικές διαρθρωτικές παρεμβάσεις στην Ελλάδα, 
όπως εκάστοτε ισχύουν: 

• Την υπ’ αριθμ. 0(2005)5936 απόφαση της 22.12.2005 
για το Π.Ε.Π. Κεντρικής Μακεδονίας. 

• Την υπ’ αριθμ. 0(2005)5920 απόφαση της 22.12.2005 
για το Π.Ε.Π. Βορείου Αιγαίου. 

• Την υπ’ αριθμ. 0(2005)5918 απόφαση της 22.12.2005 
για το Π.Ε.Π. Στερεός Ελλάδας. 

• Την υπ’ αριθμ. 0(2005)5913 απόφαση της 22.12.2005 
για το Π.Ε.Π. Αττικής. 

• Την υπ’ αριθμ. 0(2005)5924 απόφαση της 22.12.2005 
για το Π.Ε.Π. Ανατολικής Μακεδονίας και Θράκης. 

• Την υπ’ αριθμ. 0(2005)5934 απόφαση της 22.12.2005 
για το Π.Ε.Π. Δυτικής Μακεδονίας. 

• Την υπ’ αριθμ. 0(2005)5938 απόφαση της 22.12.2005 
για το Π.Ε.Π. Κρήτης. 

• Την υπ’ αριθμ. 0(2005)5935 απόφαση της 22.12.2005 
για το Νοτίου Αιγαίου. 

• Την υπ’ αριθμ. 0(2005)5937 απόφαση της 22.12.2005 
για το Π.Ε.Π. Θεσσαλίας. 

• Την υπ’ αριθμ. 0(2005)5922 απόφαση της 22.12.2005 
για το Π.Ε.Π. Ηπείρου. 

• Την υπ’ αριθμ. 0(2005)5914 απόφαση της 22.12.2005 
για το Π.Ε.Π. Ιονίων Νήσων. 

• Την υπ’ αριθμ. 0(2005)5919 απόφαση της 22.12.2005 
για το Π.Ε.Π. Δυτικής Ελλάδας. 

• Την υπ’ αριθμ. 6(2005)5917 απόφαση της 22.12.2005 
για το Π.Ε.Π. Πελοποννήσου. 

9. Τα συμπληρώματα προγραμματισμού των Π.Ε.Π., 
όπως εγκρίνονται και τροποποιούνται. 

10. Την υπ’ αριθμ. 35256/17.10.2001 κοινή υπουργική από¬ 
φαση (ΦΕΚ 1352/Β/17.10.2001) για τη Σύσταση Ειδικής 
Υπηρεσίας Συντονισμού της Εφαρμογής των Επιχειρη¬ 
σιακών Προγραμμάτων, όπως τροποποιήθηκε με την 
υπ’ αριθμ. 154934/ΕΥΣ1274/21.3.2002 (ΦΕΚ 411Β721.3.2002) 
και την υπ’ αριθμ. 37085/ΔΙΘΕ890/20.9.2004 (ΦΕΚ 1450/Β/ 
22.9.2004), και ισχύει. 

11. Την υπ’ αριθμ. 41630/ΕΥΣ9450/7.11.2005 απόφαση 
του Υπουργού Οικονομίας και Οικονομικών για Διάθεση 
πιστώσεων από το Π.Δ.Ε για την εφαρμογή των δράσε¬ 
ων κρατικών ενισχύσεων στο πλαίσιο των (13) ΠΕΠ του 
ΚΠΣ 2000-2006, και τον ορισμό των ποσών, ποσοστών 
και ειδών των ενισχύσεων (ΦΕΚ 1651/Β729.11.2005). 

12. Το π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165/Α714.7.2000). 

13. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπ. Οικονομίας και 
Οικονομικών» (ΦΕΚ 57/Α721.3.2002). 

14. Την υπ’ αριθμ. 14871/Ε.Υ.Σ 3047/20.4.2005 απόφαση 
των Υπουργών Οικονομίας και Οικονομικών, Ανάπτυξης, 
Τουριστικής Ανάπτυξης, Εσωτερικών - Δημόσιας Διοίκη¬ 
σης και Αποκέντρωσης και Περιβάλλοντος, Χωροταξίας 
και Δημοσίων'Εργων (ΦΕΚ 575/τ. Β728.4.2005) «Ρύθμιση 
θεμάτων που αφορούν την εφαρμογή δράσεων κρα¬ 


τικών ενισχύσεων ΜΜΕ στο πλαίσιο Επιχειρησιακών 
Προγραμμάτων της Προγραμματικής Περιόδου 2000- 
2006 σύμφωνα με το άρθρο 35 του ν. 3016/2002 (ΦΕΚ 
110 Α>. 

15. Την ανάγκη τροποποίησης της υπ’ αριθμ. 1707/ 
ΕΥΣ 443/17.1.2006 κοινής υπουργικής απόφασης των 
Υπουργών Οικονομίας και Οικονομικών, Ανάπτυξης και 
Τουριστικής Ανάπτυξης με θέμα: «Εγκριση της τρίτης 
προκήρυξης των δράσεων προς τους δυνητικούς δικαι¬ 
ούχους των ενισχύσεων για τις Μικρομεσαίες Επιχειρή¬ 
σεις (ΜΜΕ) στο πλαίσιο των Περιφερειακών Επιχειρησι¬ 
ακών Προγραμμάτων του Κ.Π.Σ. 2000-2006 σύμφωνα με 
το άρθρο 35 του ν. 3016/2002 (ΦΕΚ 110 Α>. 

16. Το γεγονός ότι από την απόφαση αυτή δεν προκα- 
λείται δαπάνη σε βάρος του προϋπολογισμού Δημοσίων 
Επενδύσεων, αποφασίζουμε: 

Την τροποποίηση της υπ’ αριθμ. 1707/ΕΥΣ 443/17.1.2006 
κοινής υπουργικής απόφασης των Υπουργών Οικονομίας 
και Οικονομικών, Ανάπτυξης και Τουριστικής Ανάπτυξης 
(ΦΕΚ 42/Β/19.1.2006) με θέμα: «Εγκριση της τρίτης προ¬ 
κήρυξης των δράσεων προς τους δυνητικούς δικαιού¬ 
χους των ενισχύσεων για τις Μικρομεσαίες Επιχειρήσεις 
(ΜΜΕ) στο πλαίσιο των Περιφερειακών Επιχειρησιακών 
Προγραμμάτων του Κ.Π.Σ. 2000-2006 σύμφωνα με το 
άρθρο 35 του ν. 3016/2002 (ΦΕΚ 110 Α') ως εξής: 

Άρθρο 1 

Το άρθρο 15 αντικαθίσταται με το ακόλουθο κείμε¬ 
νο: 

«Αρθρο 15: 

Όργανα και διαδικασίες τροποποίησης 
των συμβάσεων υλοποίησης των επενδύσεων 

1. Αίτημα τροποποίησης του εγκεκριμένου φυσικού 
αντικειμένου όπως αυτό περιγράφεται στη σύμβαση 
δύναται να υποβληθεί εγγράφως από τους δικαιούχους 
της ενίσχυσης, στις περιπτώσεις εκείνες που δεν αφορά 
ουσιώδες μεταβολές στο εγκεκριμένο φυσικό αντικεί¬ 
μενο. Ως επουσιώδεις αλλαγές θεωρούνται, ενδεικτικά 
και όχι περιοριστικά, αλλαγή εξοπλισμού πληροφορικής, 
αλλαγή προμηθευτή χωρίς ουσιώδη μεταβολή των τε¬ 
χνικών χαρακτηριστικών τους, εσωτερικές μεταφορές 
κονδυλίων μεταξύ δαπανών που ανήκουν στην ίδια κα¬ 
τηγορία ενέργειας, κλπ. 

2. Δύνανται επίσης να γίνουν αποδεκτές τροποποιή¬ 
σεις σε ποσοστό έως 20% του φυσικού και οικονομικού 
αντικειμένου μεταξύ διαφορετικών κατηγοριών ενεργει¬ 
ών, υπό τις ακόλουθες προϋποθέσεις: 

α) εξακολουθούν να εξυπηρετούνται οι αρχικοί στό¬ 
χοι της επένδυσης και διατηρείται ο ολοκληρωμένος 
χαρακτήρας της 

β) δεν επέρχεται απόκλιση από όρους και κριτήρια 
τα οποία απετέλεσαν αντικείμενο της αξιολόγησης 
(π.χ. φερεγγυότητα, δημιουργούμενες θέσεις απασχό¬ 
λησης) 

γ) δεν επέρχεται κατάργηση κατηγορίας ενέργειας η 
οποία έχει προβλεφθεί στη σύμβαση του επενδυτή με 
τον Τελικό Δικαιούχο 

δ) εξακολουθούν να τηρούνται οι ειδικοί και οι πρό¬ 
σθετοι όροι και προϋποθέσεις της θεματικής ενότη¬ 
τας, του ΠΕΠ και του μέτρου στο οποίο εντάσσεται η 
επένδυση 

ε) δεν επέρχεται αύξηση του επιχορηγούμενου προ¬ 
ϋπολογισμού. 

Σε αντίθετη περίπτωση και εφόσον δεν τηρούνται 
κάποια ή κάποιες από τις ως άνω προϋποθέσεις β) και 
γ), η πρόταση επαναξιολογείται από τον Τελικό δικαιού¬ 
χο και μόνο (χωρίς επαναξιολόγηση από τη Διατραπεζι¬ 
κή Επιτροπή) σύμφωνα με τα προβλεπόμενα στο θεσμικό 
πλαίσιο και εφαρμόζονται τα προβλεπόμενα στο άρθρο 
7, παρ 1, εδ ί της υπ’ αριθμ. 14871/ΕΥΣ3047/20.4.2005 κοινή 
υπουργική απόφαση και επιβεβαιώνεται η συνέχιση ή 
όχι της χρηματοδότησης. 

3. Το αίτημα τροποποίησης υποβάλλεται, σύμφωνα με 
τυποποιημένο έγγραφο, από τον δικαιούχο της ενίσχυ¬ 
σης προς τον Τελικό Δικαιούχο, συνοδευόμενο από σχε¬ 
τικές προσφορές, προτιμολόγια, ρωερθοίυε, τα οποία θα 
αιτιολογούν το κόστος των νέων παρεμβάσεων. 

4. Ο Τελικός Δικαιούχος εξετάζει το αίτημα στην ουσία 
του και αποφασίζει για την μερική ή ολική αποδοχή ή 
απόρριψή του εντός 15 ημερών από την υποβολή του. 
Η απόφαση για την τροποποίηση ή μη της σύμβασης 
κοινοποιείται από τον Τελικό Δικαιούχο στον δικαιούχο 
της ενίσχυσης. 

5. Στην περίπτωση που ο Τελικός Δικαιούχος απο¬ 
δεχτεί το αίτημα τροποποίησης ολικά ή μερικά καλεί 
τον επενδυτή, εντός πέντε (5) εργάσιμων ημερών για 
την υπογραφή των τροποποιήσεων της σύμβασης και 
κοινοποιεί τις τροποποιημένες συμβάσεις στην εκάστο- 
τε αρμόδια Ειδική Υπηρεσία Διαχείρισης. Σε αντίθετη 
περίπτωση ενημερώνει εγγράφως τον επενδυτή για την 
μη αποδοχή του αιτήματος του. 

6. Αίτημα παράτασης της προθεσμίας ολοκλήρωσης 
της επένδυσης για διάστημα μέχρι τέσσερις (4) μήνες, 
γίνεται αυτοδίκαια δεκτό, υπό την προϋπόθεση ότι το 
αίτημα υποβάλλεται από τον δικαιούχο της ενίσχυσης 
στον Τ ελικό Δικαιούχο πριν από τη λήξη της προθεσμίας 
ολοκλήρωσης της εγκεκριμένης επένδυσης. Στην περί¬ 
πτωση αυτή η πιθανή έγκριση του αιτήματος κοινοποι¬ 
είται προς ενημέρωση από τον Τελικό Δικαιούχο στην 
εκάστοτε αρμόδια Ειδική Υπηρεσία Διαχείρισης. 

7. Παράταση της προθεσμίας ολοκλήρωσης της επέν¬ 
δυσης σε περιπτώσεις διακοπής ή καθυστέρησης των 
επενδυτικών εργασιών για λόγους ανωτέρας βίας, στην 
έννοια της οποίας συμπεριλαμβάνονται μόνο περιστατι¬ 
κά, τα οποία σαφώς και αποδεδειγμένα βρίσκονται υπε- 
ράνω του ελέγχου και της ευθύνης των συμβαλλομένων, 
καθένας των συμβαλλομένων δικαιούται να αναστείλει 
την εκπλήρωση των υποχρεώσεών του από τη Σύμβα¬ 
ση, κατά το μέτρο και κατά το χρόνο, που τα ως άνω 
γεγονότα ή περιστατικά παρεμποδίζουν την εκπλήρωσή 
τους, μπορεί να χορηγηθεί για επιπλέον χρονικό διά¬ 
στημα ίσο με εκείνο της διακοπής ή της καθυστέρησης, 
υπό την προϋπόθεση ότι σχετικό αίτημα υποβάλλεται 
εγγράφως από τον δικαιούχο της ενίσχυσης στον Τελι¬ 
κό Δικαιούχο άμεσα. Το αίτημα παράτασης εγκρίνεται 
με απόφαση του Τελικού Δικαιούχου. Το κάθε αίτημα 
παράτασης γίνεται αποδεκτό με την προϋπόθεση ότι 
η καταληκτική ημερομηνία ολοκλήρωσης και αποπλη¬ 
ρωμής της επένδυσης συμπεριλαμβανομένης και τυχόν 
αυτοδίκαιης παράτασης δεν υπερβαίνει την 31.8.2008. 
Η απόφαση για την τροποποίηση ή μη της σύμβασης 
κοινοποιείται από τον Τελικό Δικαιούχο στον δικαιού¬ 
χο της ενίσχυσης και προς ενημέρωση στην εκάστοτε 
αρμόδια Ειδική Υπηρεσία Διαχείρισης. 


8. Η πραγματοποίηση πράξεων μεταβίβασης μετο¬ 
χών ή εταιρικών μεριδίων δικαιούχου της ενίσχυσης για 
ποσοστό ίσο ή μικρότερο του 49%, σε σχέση με την 
μετοχική σύνθεση που αναφέρεται στη σύμβαση μεταξύ 
του Φορέα της επένδυσης και του Τελικού Δικαιούχου 
είναι ελεύθερη, ενώ για ποσοστό μεγαλύτερου αυτού ο 
δικαιούχος της ενίσχυσης ενημερώνει υποχρεωτικά την 
τράπεζα, πριν προβεί σε αυτές, προκειμένου ο Τελικός 
Δικαιούχος να εξετάσει και να επιβεβαιώσει ότι τα κρι¬ 
τήρια του παραρτήματος Β, συνεχίζουν να πληρούνται. 
Ειδικότερα: 

Είτε η μεταβολή πρόκειται να συντελεστεί πριν από 
την ολοκλήρωση της επένδυσης είτε μετά την ολοκλή¬ 
ρωση της επένδυσης και πριν την έκδοση της βεβαί¬ 
ωσης ολοκλήρωσης από την τράπεζα, ο φορέας της 
επένδυσης ενημερώνει εγγράφως το υποκατάστημα της 
τράπεζας που έχει υποβληθεί η επενδυτική πρόταση. 
Η έγγραφη ενημέρωση συνοδεύεται από τα ακόλουθα 
στοιχεία: 

α) τα στοιχεία αυτών που μεταβιβάζουν τις μετοχές 
ή τα εταιρικά μερίδια, 

β) τα στοιχεία αυτών που αποδέχονται τη μεταβίβαση 
των μετοχών ή των εταιρικών μεριδίων, 

γ) υπεύθυνες δηλώσεις για την πρόθεση σύναψης της 
σχετικής δικαιοπραξίας. 

Σε κάθε περίπτωση ο Τελικός Δικαιούχος οφείλει να 
προχωρήσει σε εκ νέου αξιολόγηση της επενδυτικής 
πρότασης σε ότι αφορά το κριτήριο 1 επιχειρηματική 
ικανότητα του δυνητικού τελικού αποδέκτη της ενίσχυ¬ 
σης του άρθρου 12, και να ελέγξει τη διατήρηση της 
ιδιότητας της επιχείρησης ως ΜΜΕ. 

Σε περίπτωση μη τήρησης της παραπάνω διαδικασίας, 
από την πλευρά του φορέα της επένδυσης, αναφορικά 
με την εκ των προτέρων ενημέρωση, η τράπεζα λαμβά¬ 
νει απόφαση για επιστροφή ή μείωση της εγκριθείσας 
δημόσιας επιχορήγησης σε ποσοστό 10%. 

Η ως άνω διαδικασία της εκ των προτέρων ενημέρω¬ 
σης δεν ακολουθείται στις περιπτώσεις μεταβιβάσεων 
λόγω κληρονομικής διαδοχής. Στην περίπτωση αυτή 
ενημερώνεται το αρμόδιο υποκατάστημα και ελέγχεται 
η διατήρηση της ιδιότητας μίας επιχείρησης ως ΜΜΕ, 
αφού πραγματοποιηθεί η μεταβίβαση. 

Επίσης, οι ρυθμίσεις αυτές δεν έχουν εφαρμογή όταν 
πρόκειται για επιχειρήσεις - Φορείς της Επένδυσης - 
που εισάγονται στο Χρηματιστήριο Αξιών Αθηνών, από 
της εισαγωγής των τίτλων τους και για όσο διάστημα 
είναι εισηγμένες» . 

Άρθρο 2 

Το άρθρο 18 αντικαθίσταται με το ακόλουθο κείμε¬ 
νο: 

«Αρθρο 18 

Υποχρεώσεις δικαιούχων της ενίσχυσης, προθεσμίες 
ολοκλήρωσης επενδύσεων, δικαιολογητικά 

1. Κάθε δυνητικός δικαιούχος της ενίσχυσης έχει δι¬ 
καίωμα να υποβάλει κατ’ ανώτατο όριο μία (1) πρόταση 
και μόνο σε έναν Τελικό Δικαιούχο σε κάθε προκήρυξη 
δράσεων για τις ΜΜΕ. Η υποβολή περισσοτέρων της 
μιας προτάσεων, σε κάθε προκήρυξη δράσεων για τις 
ΜΜΕ, από τον ίδιο δυνητικό δικαιούχο της ενίσχυσης 
καθιστά όλες τις υποβληθείσες προτάσεις του αυτο¬ 
δίκαια άκυρες. 

2. Ο δυνητικός δικαιούχος της ενίσχυσης υποχρεούται 
στην τήρηση των όρων που προβλέπονται στην πα¬ 
ρούσα κοινή υπουργική απόφαση Προκήρυξης και στη 
σύμβαση που υπογράφει με τον Τελικό Δικαιούχο. 

3. Αίτημα τροποποίησης της σύμβασης που αφορά 
αύξηση του επιχορηγούμενου προϋπολογισμού απα¬ 
γορεύεται. 

4. Κάθε δικαιούχος της ενίσχυσης δεσμεύεται να μην 
μετεγκατασταθεί σε άλλη Περιφέρεια πέραν αυτής για 
την οποία του έχει χορηγηθεί η ενίσχυση. Επιτρέπεται η 
μετεγκατάσταση σε άλλη γεωγραφική ενότητα της ίδιας 
Περιφέρειας, με την προϋπόθεση ότι δεν αυξάνεται το 
αρχικό ποσοστό δημόσιας επιχορήγησης της επένδυσης. 
Επίσης ο δικαιούχος της ενίσχυσης δεσμεύεται να λει¬ 
τουργεί και να μη μεταβάλλει τη χρήση της ενισχυόμενης 
επένδυσης τουλάχιστον για χρονικό διάστημα πέντε (5) 
ετών μετά την ολοκλήρωση της ενισχυόμενης επένδυσης. 
Σε περίπτωση που ο δικαιούχος της ενίσχυσης κατά τη 
διάρκεια της πενταετίας (δετίας) μετά την ολοκλήρωση 
της ενισχυόμενης επένδυσης, παύσει τη λειτουργία του ή 
εγκατασταθεί σε άλλη Περιφέρεια ή μεταβάλλει τη χρήση 
της ενισχυόμενης επένδυσης, υποχρεούται σε αναλογική 
επιστροφή του ποσού της δημόσιας επιχορήγησης. 

5. Απαγορεύεται η μεταβίβαση παγίων περιουσιακών 
στοιχείων της επένδυσης που έχουν επιχορηγηθεί, 
εκτός αν αυτά τα στοιχεία έχουν αντικατασταθεί από 
άλλα τουλάχιστον ισοδύναμου αποτελέσματος. Η απα¬ 
γόρευση αυτή ισχύει μέχρι τη συμπλήρωση της πεντα¬ 
ετίας (δετίας) από την ημερομηνία ολοκλήρωσης της 
επένδυσης, άλλως ο επενδυτής υποχρεούται σε ολική ή 
μερική επιστροφή της καταβληθείσας δημόσιας επιχο¬ 
ρήγησης, σύμφωνα με τους όρους της σύμβασης. 

6. Σε περίπτωση μεταβολής της επωνυμίας ή της νο¬ 
μικής μορφής της επιχείρησης, ο δικαιούχος της ενίσχυ¬ 
σης υποχρεούται σε έγγραφη ενημέρωση της Τράπε¬ 
ζας, είτε κατά τη διάρκεια υλοποίησης του επενδυτικού 
σχεδίου, είτε μετά από την ολοκλήρωση της επένδυσης. 
Η τελευταία υποχρεούται σε έγγραφη ενημέρωση της 
αρμόδιας ΕΥΔ. 

7. Από την ολοκλήρωση της επένδυσης και για χρο¬ 
νική διάρκεια ενός έτους, ο επενδυτής υποχρεούται να 
τοποθετήσει σε εμφανές σημείο της επιχείρησής του 
αναμνηστική πλάκα στην οποία θα αναγράφεται: 

I. «Ο εκσυγχρονισμός της επιχείρησης υλοποιήθηκε με 
συγχρηματοδότηση της Ευρωπαϊκής Ένωσης» εφόσον 
πρόκειται για ενίσχυση υφιστάμενης επιχείρησης, και 

II. «Η δημιουργία της επιχείρησης υλοποιήθηκε με συγ¬ 
χρηματοδότηση της Ευρωπαϊκής Ένωσης» εφόσον πρό¬ 
κειται για ενίσχυση νέας (υπό ίδρυση) επιχείρησης. 

8. Απαγορεύεται η εκμίσθωση πάγιων περιουσιακών 
στοιχείων της επένδυσης μέχρι τη συμπλήρωση της 
πενταετίας (δετίας) από την ημερομηνία έκδοσης της 
βεβαίωσης ολοκλήρωσης της επένδυσης, εκτός της πε¬ 
ρίπτωσης κατά την οποία εκμισθώνεται το σύνολο της 
παραγωγικής επιχειρηματικής μονάδας. Σε περίπτωση 
εκμίσθωσης του συνόλου της παραγωγικής επιχειρημα¬ 
τικής μονάδας, ο μισθωτής δεσμεύεται στην τήρηση των 
όρων της παρούσας απόφασης που τον αφορούν και 
ιδιαίτερα στη λειτουργία και μη μεταβολή της χρήσης 
της ενισχυόμενης επένδυσης και τη διατήρηση των νέων 
θέσεων απασχόλησης για το προβλεπόμενο αντίστοιχο 
χρονικό διάστημα. Η εν λόγω δέσμευση πρέπει να πε¬ 
ριλαμβάνεται στο μισθωτήριο συμβόλαιο. 


9. α) Από την ημερομηνία έκδοσης της βεβαίωσης ολο¬ 
κλήρωσης της επένδυσης και για χρονικό διάστημα δύο 
(2) ετών, ο δικαιούχος της ενίσχυσης έχει την υποχρέ¬ 
ωση να διατηρεί τον αριθμό των δημιουργημένων νέων 
θέσεων απασχόλησης, παράλληλα με τις υφιστάμενες 
θέσεις απασχόλησης σύμφωνα με τις οποίες έγινε ο 
υπολογισμός των δημιουργούμενων νέων θέσεων απα¬ 
σχόλησης, όπως αναφέρεται στην εγκεκριμένη επενδυ¬ 
τική πρόταση και ορίζεται στην υπογραφείσα σύμβαση 
με τον επενδυτή. 

β) Σε περίπτωση που διαπιστωθεί μείωση του αριθμού 
των δημιουργημένων νέων θέσεων απασχόλησης εντός 
του προαναφερθέντος χρονικού διαστήματος των δύο 
(2) ετών, σε σχέση με αυτές που περιγράφονται στη βε¬ 
βαίωση ολοκλήρωσης επιβάλλεται η αναλογική μείωση 
ή επιστροφή της δημόσιας επιχορήγησης. 

10. Η δημόσια επιχορήγηση που καταβάλλεται στον 
δικαιούχο της ενίσχυσης δεν επιτρέπεται να εκχωρείται 
σε τρίτους. Κατ’ εξαίρεση είναι δυνατή η εκχώρηση 
της επιχορήγησης από τον δικαιούχο της ενίσχυσης 
σε οιοδήποτε πιστωτικό ίδρυμα για την παροχή βρα¬ 
χυπρόθεσμου δανείου, ισόποσου της εκχωρούμενης 
επιχορήγησης, υπό την προϋπόθεση ότι αυτό χρησι¬ 
μοποιείται αποκλειστικά για την πραγματοποίηση της 
επενδυτικής πρότασης του δικαιούχου της ενίσχυσης. 
Στην περίπτωση αυτή ο εκδοχέας υποχρεούται, για το 
έγκυρο της εκχώρησης, να προβεί στην κατά νόμο απαι- 
τούμενη αναγγελία αυτής, ειδικά δε εφόσον ο εκδοχέας 
είναι ΠιστωτικόΊδρυμα διάφορο του Τελικού Δικαιούχου 
απαιτείται η αναγγελία της εκχώρησης και στον Τελικό 
Δικαιούχο της ενισχυόμενης επένδυσης. 

11. Η επιστροφή των αχρεωστήτως καταβληθέντων 
ποσών της δημόσιας επιχορήγησης γίνεται από τον 
επενδυτή εντόκως από την ημερομηνία καταβολής 
τους, σύμφωνα με διαδικασία που θα οριστεί από το 
ΥΠΟΙΟ. 

12. Σε περίπτωση μη τήρησης των υποχρεώσεων του 
αποδέκτη της ενίσχυσης σύμφωνα με τα προβλεπόμενα 
στην εκάστοτε κοινή υπουργική απόφαση Προκήρυξης 
και στους σχετικούς όρους της σύμβασης, η σύμβαση 
δύναται να λυθεί σύμφωνα με τα προβλεπόμενα σε 
αυτή και ο επενδυτής υποχρεούται σε μερική ή ολι¬ 
κή επιστροφή των ποσών της δημόσιας επιχορήγησης 
εντόκως σύμφωνα πάντα με τους όρους της σύμβασης. 
Είναι επίσης δυνατή η λύση της σύμβασης μονομερώς 
μετά από αίτημα του δικαιούχου της ενίσχυσης που 
υποβάλλεται στον Τελικό Δικαιούχο. Στην περίπτωση 
αυτή τυχόν καταβληθείσα δημόσια επιχορήγηση καθί¬ 
σταται αμέσως απαιτητή στο σύνολό της, εντόκως. 

13. Δαπάνες που πραγματοποιήθηκαν πριν από την 
ημερομηνία υποβολής της πρότασης του δικαιούχου της 
ενίσχυσης στον φορέα υποδοχής, δεν συνυπολογίζονται 
στον επιχορηγούμενο προϋπολογισμό της επένδυσης 
ούτε στην ίδια συμμετοχή του δυνητικού δικαιούχου της 
ενίσχυσης, ανεξαρτήτως αν έχουν εξοφληθεί ή όχι κατά 
την ημερομηνία υποβολής της επενδυτικής πρότασης. 

14. Η αρχική προθεσμία ολοκλήρωσης των χρηματο¬ 
δοτούμενων επενδύσεων δεν μπορεί να υπερβαίνει τους 
δεκαοκτώ (18) μήνες από την ημερομηνία υπογραφής 
της σχετικής σύμβασης υλοποίησης των επενδυτικών 
προτάσεων μεταξύ του Τελικού Δικαιούχου και του 
Επενδυτή. 

15. Κατά την πραγματοποίηση της επένδυσης, ο δι¬ 
καιούχος της ενίσχυσης υποχρεούται στη λήψη όλων 
των κατά περίπτωση απαιτούμενων γενικών και ειδικών 
αδειών ή/και δικαιολογητικών, που αφορούν την πραγ¬ 
ματοποίηση της επένδυσης και τη νόμιμη λειτουργία 
της επιχείρησης, συμπεριλαμβανομένων των αδειών 
λειτουργίας και εγκατάστασης. Τα ανωτέρω έγγραφα 
επιδεικνύονται στα αρμόδια όργανα παρακολούθησης, 
πιστοποίησης και ελέγχου (όργανα δημοσίου, Ε.Ε. ή/και 
εξουσιοδοτημένα πρόσωπα και φορείς αυτών), σύμφωνα 
με το άρθρο 12 της υπ’ αριθμ. 14871/Ε.Υ.Σ 3047/20.4.2005 
(ΦΕΚ 575/τ. Β728.4.2005) κοινής υπουργικής απόφασης. 
Προκειμένου να καταβληθεί η α' δόση της δημόσιας επι¬ 
χορήγησης ο φορέας της επένδυσης υποχρεούται κατά 
το χρόνο διενέργειας του ελέγχου να έχει προχωρήσει 
στην υποβολή των σχετικών αιτημάτων για την έκδοση 
των απαραίτητων αδειών/δικαιολογητικών. Η λήψη όλων 
των ανωτέρω αδειών ή/και δικαιολογητικών αποτελεί 
προϋπόθεση για την καταβολή της τελευταίας δόσης 
της δημόσιας επιχορήγησης. 

16. Τα δικαιολογητικά για την κατά περίπτωση πι¬ 
στοποίηση της καταβολής της ίδιας συμμετοχής των 
δικαιούχων της ενίσχυσης κατά την πραγματοποίηση 
της επένδυσης σύμφωνα με την υπ’ αριθμ. 14871/Ε.Υ.Σ 
3047/20.4.2005 (ΦΕΚ 575/τ. Β728.4.2005 κοινή υπουργική 
απόφαση, καθώς και τα δικαιολογητικά που απαιτούνται 
για την καταβολή της δημόσιας επιχορήγησης, περιλαμ¬ 
βάνονται στο Παράρτημα Η της παρούσας». 

Κατά τα λοιπά η υπ’ αριθμ. 1707/ΕΥΣ 443/17.1.2006 κοινή 
υπουργική απόφαση, εξακολουθεί να ισχύει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2007 

Ο! ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΑΛΟΓΟΣΚΟΥΦΗΣ X. ΦΩΛΙΑΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

Α. ΣΠΗΛΙΩΤΟΠΟΥΛΟΣ 
-♦- 

( 2 ) 

Ολοκλήρωση επένδυσης της εταιρείας «ΚΛΕΑΡΧΟΣ 
ΣΑΡΡΗΣ- ΔΗΜΗΤΡΙΟΣ ΣΑΡΡΗΣ Ε.Β.Ε.Ε.», οριστικο¬ 
ποίηση του κόστους αυτής και έναρξη της παραγω¬ 
γικής λειτουργίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Με την υπ’ αριθμ. 117826/5956/Π04/4/00012/Ε/ν. 3299/04/ 
14.11.2007 απόφαση του Γ ενικού Γ ραμματέα Περιφέρειας 
Δυτικής Μακεδονίας ολοκληρώνεται η επένδυση της 
εταιρείας «ΚΛΕΑΡΧΟΣ ΣΑΡΡΗΣ-ΔΗΜΗΤΡΙΟΣ ΣΑΡΡΗΣ 
Ε.Β.Ε.Ε.», που αναφέρεται στην ίδρυση μονάδας επεξερ¬ 
γασίας και εμπορίας ξύλου, στη θέση ευρύτερη περιοχή 
Πεδίου Βολής Άργους Ορεστικού του Δήμου Ορεστίδος 
του Νομού Καστοριάς. 

Το συνολικό κόστος της επένδυσης οριστικοποιείται 
στο ποσό των επτακοσίων δέκα οκτώ χιλιάδων εκα¬ 
τό τριάντα οκτώ ευρώ και σαράντα τεσσάρων λεπτών 
(718.138,44) και το ενισχυόμενο στο ίδιο ποσό. 


Το ύψος της επιχορήγησης ορίσθηκε στο ποσό των 
τριακοσίων ενενήντα τεσσάρων χιλιάδων εννιακοσί- 
ων εβδομήντα έξι ευρώ και δέκα τεσσάρων λεπτών 
(394.976,14), που αποτελεί το 55% του ενισχυόμενου 
κόστους της επένδυσης. 

Η ιδία συμμετοχή ορίσθηκε στο ποσό των τριακοσίων 
είκοσι τριών χιλιάδων εκατό εξήντα δύο ευρώ και τρι¬ 
άντα λεπτών (323.162,30), που αποτελεί ποσοστό 45% 
του συνολικού κόστους της επένδυσης. 

Δεν έγινε χρήση τραπεζικού δανείου. 

Πιστοποιείται η έναρξη της παραγωγικής λειτουργίας 
της μονάδας. 

Ημερομηνία ολοκλήρωσης της επένδυσης είναι η 
29.10.2007. 

Με την απόφαση αυτή εγκρίθηκε η καταβολή του 
υπολοίπου της επιχορήγησης ποσού διακοσίων δέκα 
τεσσάρων χιλιάδων τριακοσίων ενός ευρώ και δέκα 
τεσσάρων λεπτών (214.301,14). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Γ ενικός Γ ραμματέας Περιφέρειας 

ΑΝΔΡΕΑΣ ΛΕΟΥΔΗΣ 

-♦- 

(3) 

Ολοκλήρωση επένδυσης της εταιρείας «ΚΩΝΣΤΑΝΤΗΣ 
ΒΑΣΙΛΕΙΟΣ», οριστικοποίηση του κόστους αυτής και 
έναρξη της παραγωγικής λειτουργίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Με την υπ' αριθμ. 117823/5953/Π04/4/00055/Ε/ν. 3299/04/ 
14.11.2007 απόφαση του Γ ενικού Γ ραμματέα Περιφέρειας 
Δυτικής Μακεδονίας ολοκληρώνεται η επένδυση της 
εταιρείας «ΚΩΝΣΤΑΝΤΗΣ ΒΑΣΙΛΕΙΟΣ», που αναφέρεται 
στον εκσυγχρονισμό κτηνοτροφικής μονάδας, στο Δ.Δ. 
Λευκάρων του Δήμου Σερβίων του Νομού Κοζάνης. 

Το συνολικό κόστος της επένδυσης οριστικοποιείται στο 
ποσό των εκατό είκοσι εννιά χιλιάδων εννιακοσίων εξήντα 
ευρώ (129.960,00) και το ενισχυόμενο στο ίδιο ποσό. 

Το ύψος της επιχορήγησης ορίσθηκε στο ποσό των 
σαράντα πέντε χιλιάδων τετρακοσίων ογδόντα έξι ευρώ 
(45.486,00), που αποτελεί το 35% του ενισχυόμενου κό¬ 
στους της επένδυσης. 

Η ιδία συμμετοχή ορίσθηκε στο ποσό των τριάντα 
εννιά χιλιάδων δέκα τεσσάρων ευρώ και πενήντα τριών 
λεπτών (39.014,53), που αποτελεί ποσοστό 30,02% του 
συνολικού κόστους της επένδυσης. 

Έγινε χρήση τραπεζικού δανείου ποσού σαράντα 
πέντε χιλιάδων τετρακοσίων πενήντα εννιά ευρώ και 
σαράντα επτά λεπτών (45.459,47). 

Πιστοποιείται η έναρξη της παραγωγικής λειτουργίας 
της μονάδας. 

Ημερομηνία ολοκλήρωσης της επένδυσης είναι η 
29.10.2007. 

Με την απόφαση αυτή εγκρίθηκε η καταβολή του υπο¬ 
λοίπου της επιχορήγησης ποσού δέκα επτά χιλιάδων 
τετρακοσίων ογδόντα έξι ευρώ (17.486,00). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

(4) 

Ολοκλήρωση επένδυσης της εταιρείας «ΡΑΔΟΠΟΥΛΟΣ 
Δ. Ε.Π.Ε.», οριστικοποίηση του κόστους αυτής και 
έναρξη της παραγωγικής λειτουργίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Με την υπ’ αριθμ. 117820/5950/Π04/4/00047/Ε/ν. 3299/04/ 

14.11.2007 απόφαση του Γενικού Γραμματέα Περιφέρειας 
Δυτικής Μακεδονίας ολοκληρώνεται η επένδυση της 
εταιρείας «ΡΑΔΟΠΟΥΛΟΣ Δ. Ε.Π.Ε.», που αναφέρεται 
στην επέκταση των δραστηριοτήτων της εταιρίας στη 
διαλογή και τυποποίηση τοματών και μήλων, στο Δ.Δ. Δι- 
σπηλιού του Δήμου Μακεδνών του Νομού Καστοριάς. 

Το συνολικό κόστος της επένδυσης οριστικοποιείται 
στο ποσό των τετρακοσίων ογδόντα ενός χιλιάδων δι- 
ακοσίων επτά ευρώ και είκοσι δύο λεπτών (481.207,22) 
και το ενισχυόμενο στο ίδιο ποσό. 

Το ύψος της επιχορήγησης ορίσθηκε στο ποσό των 
διακοσίων σαράντα χιλιάδων εξακοσίων τριών ευρώ και 
εξήντα ενός λεπτών (240.603,61), που αποτελεί το 50% 
του ενισχυόμενου κόστους της επένδυσης. 

Η ιδία συμμετοχή ορίσθηκε στο ποσό των εκατό εξή¬ 
ντα οκτώ χιλιάδων ογδόντα εννιά ευρώ και τριάντα 
λεπτών (168.089,30), που αποτελεί ποσοστό 35% του 
συνολικού κόστους της επένδυσης. 

Έγινε χρήση τραπεζικού δανείου ποσού εβδομήντα 
δύο χιλιάδων πεντακοσίων δέκα τεσσάρων ευρώ και 
τριάντα ενός λεπτών (72.514,31). 

Πιστοποιείται η έναρξη της παραγωγικής λειτουργίας 
της μονάδας. 

Ημερομηνία ολοκλήρωσης της επένδυσης είναι η 

18.10.2007. 

Με την απόφαση αυτή εγκρίθηκε η καταβολή του 
υπολοίπου της επιχορήγησης ποσού εκατό είκοσι τεσ¬ 
σάρων χιλιάδων διακοσίων σαράντα πέντε ευρώ και 
εξήντα ενός λεπτών (124.245,61). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Γ ενικός Γ ραμματέας Περιφέρειας 

ΑΝΔΡΕΑΣ ΛΕΟΥΔΗΣ 

-♦- 

(δ) 

Ολοκλήρωση επένδυσης της εταιρίας «ΣΓΟΥΡΟΣ ΓΕΩΡ¬ 
ΓΙΟΣ», οριστικοποίηση του κόστους αυτής και έναρ¬ 
ξη της παραγωγικής λειτουργίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Με την υπ' αριθμ. 117817/5947/Π04/4/00064/Ε/ν. 3299/04/ 

14.11.2007 απόφαση του Γ ενικού Γ ραμματέα Περιφέρειας 
Δυτικής Μακεδονίας ολοκληρώνεται η επένδυση της 
«ΖΓΟΥΡΟΣ ΓΕΩΡΓΙΟΣ», που αναφέρεται στην επέκτα- 
ση-εκσυγχρονισμό μονάδας παραγωγής διογκωμένης 
πολυστερίνης στη Δεσκάτη του Δήμου Δεσκάτης Νομού 
Γ ρεβενών. 

Το συνολικό κόστος της επένδυσης οριστικοποιείται 
στο ποσό των εκατό εβδομήντα οκτώ χιλιάδων διακο- 
σίων είκοσι πέντε ευρώ και εβδομήντα ενός λεπτών 
(178.225,71) και το ενισχυόμενο στο ίδιο ποσό. 


Το ύψος της επιχορήγησης ορίσθηκε στο ποσό των 
ογδόντα χιλιάδων διακοσίων ενός ευρώ και πενήντα 
επτά λεπτών (80.201,57), που αποτελεί το 45% του ενι- 
σχυόμενου κόστους της επένδυσης. 

Η ιδία συμμετοχή ορίσθηκε στο ποσό των ενενήντα 
οκτώ χιλιάδων είκοσι τεσσάρων ευρώ και δέκα τεσσά¬ 
ρων λεπτών (98.024,14), που αποτελεί ποσοστό 55% του 
συνολικού κόστους της επένδυσης. 

Δεν έγινε χρήση τραπεζικού δανείου. 

Πιστοποιείται η έναρξη της παραγωγικής λειτουργίας 
της μονάδας. 

Ημερομηνία ολοκλήρωσης της επένδυσης είναι η 

6.9.2007. 

Με την απόφαση αυτή εγκρίθηκε η καταβολή του 
υπολοίπου της επιχορήγησης σαράντα ενός χιλιάδων 
είκοσι πέντε ευρώ και δύο λεπτών (41.025,02). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Γ ενικός Γ ραμματέας Περιφέρειας 

ΑΝΔΡΕΑΣ ΛΕΟΥΔΗΣ 

-♦- 

( 6 ) 

Ολοκλήρωση επένδυσης της εταιρείας «ΦΛΑΜΠΟΥΡΙ- 
ΩΤΙΚΗ ΠΑΡΑΔΟΣΙΑΚΗ ΠΙΤΑ ΔΡΑΓΟΥ ΕΛΕΥΘΕΡΙΑ», 
οριστικοποίηση του κόστους αυτής και έναρξη της 
παραγωγικής λειτουργίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Με την υπ’ αριθμ. 117829/5959/Π 04/4/00 03 0/Ε/ν. 3299/04/ 

14.11.2007 απόφαση του Γ ενικού Γ ραμματέα Περιφέρειας 
Δυτικής Μακεδονίας ολοκληρώνεται η επένδυση της 
εταιρίας «ΦΛΑΜΠΟΥΡΙΩΤΙΚΗ ΠΑΡΑΔΟΣΙΑΚΗ ΠΙΤΑ ΔΡΑ¬ 
ΓΟΥ ΕΛΕΥΘΕΡΙΑ», που αναφέρεται στην ίδρυση μονάδας 
παραγωγής πιτών στο Φλάμπουρο του Δήμου Περάσμα¬ 
τος του Νομού Φλώρινας. 

Το συνολικό κόστος της επένδυσης οριστικοποιείται 
στο ποσό των εκατό είκοσι τεσσάρων χιλιάδων οκτα¬ 
κόσιων πενήντα δύο ευρώ και εβδομήντα ενός λεπτών 
(124.852,71) και το ενισχυόμενο στο ίδιο ποσό. 

Το ύψος της επιχορήγησης ορίσθηκε στο ποσό των 
εξήντα τεσσάρων χιλιάδων διακοσίων σαράντα τριών 
ευρώ και σαράντα δύο λεπτών (64.243,42), που αποτελεί 
το 55% του ενισχυόμενου κόστους της επένδυσης εκτός 
των μελετών και στο ποσό των τεσσάρων χιλιάδων 
είκοσι τριών ευρώ και είκοσι πέντε λεπτών (4.023,25), 
που αποτελεί το 50% του κόστους των μελετών, δηλαδή 
συνολικό ποσό επιχορήγησης εξήντα οκτώ χιλιάδων 
διακοσίων εξήντα έξι ευρώ και εξήντα επτά λεπτών 
(68.266,67). 

Η ιδία συμμετοχή ορίσθηκε στο ποσό των πενήντα έξι 
χιλιάδων πεντακοσίων ογδόντα έξι ευρώ και τεσσάρων 
λεπτών (56.586,04), που αποτελεί ποσοστό 45,4% του 
συνολικού κόστους της επένδυσης. 

Δεν έγινε χρήση τραπεζικού δανείου. 

Πιστοποιείται η έναρξη της παραγωγικής λειτουργίας 
της μονάδας. 

Ημερομηνία ολοκλήρωσης της επένδυσης είναι η 

25.10.2007. 

Με την απόφαση αυτή εγκρίθηκε η καταβολή του υπο¬ 
λοίπου της επιχορήγησης ποσού τριάντα οκτώ χιλιάδων 
τετρακοσίων σαράντα ευρώ (38.440,00). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Γενικός Γραμματέας Περιφέρειας 

ΑΝΔΡΕΑΣ ΛΕΟΥΔΗΣ 

-♦- 

(7) 

Ολοκλήρωση επένδυσης της εταιρείας «ΜΠΕΛΛΗΣ 
Α.Β.Ε.Ε.», οριστικοποίηση του κόστους αυτής και έναρ¬ 
ξη της παραγωγικής λειτουργίας της μονάδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Με την υπ’ αριθμ. 117811/5941/Π04/1/101/ν. 2601/98/ 
14.11.2007 απόφαση του Γ ενικού Γ ραμματέα Περιφέρειας 
Δυτικής Μακεδονίας ολοκληρώνεται η επένδυση της 
«ΜΠΕΛΛΗΣ Α.Β.Ε.Ε.», που αναφέρεται στη επέκταση 
βιομηχανίας επεξεργασίας πουλερικών και ίδρυση βι¬ 
ομηχανίας επεξεργασίας και αλλαντοποιείου κόκκινου 
κρέατος, στη ΒΙΠΕ Φλώρινας του Νομού Φλώρινας. 

Το συνολικό κόστος της επένδυσης οριστικοποιείται 
στο ποσό των δύο εκατομμυρίων τριακοσίων πενήντα 
οκτώ χιλιάδων επτακοσίων δέκα έξι ευρώ και ενενήντα 
τριών λεπτών (2.358.716,93) και το ενισχυόμενο στο ίδιο 
ποσό. 

Το ύψος της επιχορήγησης ορίσθηκε στο ποσό των εν- 
νιακοσίων σαράντα τριών χιλιάδων τετρακοσίων ογδό¬ 
ντα έξι ευρώ και εβδομήντα επτά λεπτών (943.486,77), 
που αποτελεί ποσοστό 40% του ενισχυόμενου κόστους 
της επένδυσης. 

Η ιδία συμμετοχή ορίσθηκε στο ποσό των εννιακοσίων 
εξήντα επτά χιλιάδων εβδομήντα τεσσάρων ευρώ και 
δέκα έξι λεπτών (967.074,16), που αποτελεί ποσοστό 41% 
του συνολικού κόστους της επένδυσης. 

Το ύψος του τραπεζικού δανείου ορίσθηκε στο ποσό 
των τετρακοσίων σαράντα οκτώ χιλιάδων εκατό πενή¬ 
ντα έξι ευρώ (448.156,00), με ποσοστό επιδότησης επι¬ 
τοκίου 40% για τα έξι (6) πρώτα χρόνια εξυπηρέτησης 
του δανείου. 

Ημερομηνία ολοκλήρωσης της επένδυσης 1.8.2007. 

Με την απόφαση αυτή εγκρίθηκε η καταβολή ποσού 
από την επιχορήγηση δημοσίου πεντακοσίων εξήντα 
πέντε χιλιάδων επτακοσίων είκοσι εννιά ευρώ και σα¬ 
ράντα δύο λεπτών 565.729,42. Το υπόλοιπο ποσό που 
αντιστοιχεί στο 20% της δικαιούμενης επιχορήγησης 
θα καταβληθεί με την πιστοποίηση της έναρξης της 
παραγωγικής λειτουργίας της μονάδας (εδ.δ. παρ. 2 
άρθρου 3 της απόφασης υπαγωγής). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Γ ενικός Γ ραμματέας Περιφέρειας 

ΑΝΔΡΕΑΣ ΛΕΟΥΔΗΣ 

-♦- 

( 8 ) 

Χορήγηση άδειας άσκησης επαγγέλματος Κοινωνικού 
Λειτουργού στον Κοτέτση Μάριο του Γεωργίου. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 8427/24.9.2007 απόφαση του Νομάρχη 


Αθηνών χορηγείται στον Κοτέτση Μάριο του Γ εωργίου 
άδεια άσκησης επαγγέλματος Κοινωνικού Λειτουργού. 

Με εντολή Νομάρχη 

Η Εντεταλμένη Σύμβουλος 
ΛΙΛΙΚΑ ΒΑΣΙΛΑΚΟΥ 

-♦- 

(9) 

Χορήγηση άδειας ασκήσεως επαγγέλματος Κοινωνικού 
Λειτουργού στην Κυπραίου Μαρία του Εμμανουήλ. 

Ο ΝΟΜΑΡΧΗΣ ΣΑΜΟΥ 

Με την υπ’ αριθμ. 1709/7.10.2007 απόφαση Νομάρχη 
Σάμου χορηγείται στην Κυπραίου Μαρία του Εμμανουήλ 
άδεια ασκήσεως επαγγέλματος Κοινωνικού Λειτουργού. 

Ο Νομάρχης 

ΕΜΜΑΝΟΥΗΛ ΚΑΡΛΑΣ 

-♦- 

Αριθμ. 5562 (10) 

Μεταφορά σε Τμήματα του Παν/μίου Ιωαννίνων των 
παρακάτω θέσεων ΔΕΠ. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 
Έχοντας υπόψη: 

1) Τις διατάξεις του άρθρου 14 παρ. 5α του ν. 2817/2000 
και την υπ’ αριθμ. 3146/30.9.2003 πράξη του Πρύτανη 
(ΦΕΚ 1645/7.11.2003, τ. Β'). 

2) Το υπ’ αριθμ. Φ.121.1/1/75702(10)/Β2/16.8.2007 έγγραφο 
του ΥΠΕΠΟ, που αφορά την κατανομή είκοσι επτά (27) 
θέσεων ΔΕΠ σε Τμήματα του Παν/μίου μας στα πλαί¬ 
σια του ετήσιου Προγραμματισμού θέσεων ΔΕΠ για το 
ακαδημαϊκό έτος 2007-08. 

3) Την απόφαση του Πρυτανικού Συμβουλίου (συνεδρία 


υπ’ αριθμ. 973/23.10.2007), αποφασίζουμε: 

Μεταφέρουμε σε Τμήματα του Παν/μίου μας είκοσι 
επτά (27) θέσεις ΔΕΠ, ως εξής: 

1. Τμήμα Πληροφορικής 2 

2. Τμήμα Ιατρικής 5 

3. Παιδαγωγικό Τμήμα Νηπιαγωγών 2 

4. Τμήμα Οικονομικών Επιστημών 1 

5. Τμήμα Διαχείρισης Περιβάλλοντος 

και Φυσικών Πόρων 2 

6. Παιδαγωγικό Τμήμα Δημοτικής Εκπαίδευσης 1 

7. Τμήμα Επιστήμης και Τεχνολογίας Υλικών 1 

8. Τμήμα Βιολογικών Εφαρμογών 

και Τεχνολογιών 3 

9. Τμήμα Πλαστικών Τεχνών 

και Επιστημών της Τέχνης 3 

10. Τμήμα Διαχείρισης Πολιτισμικού 

Περιβάλλοντος και Νέων Τεχνολογιών 4 

11. Τμήμα Διοίκησης Επιχειρήσεων 

Αγροτικών Προϊόντων και Τροφίμων 3 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 7 Νοεμβρίου 2007 
Ο Πρύτανης 

ΙΩΑΝΝΗΣ ΓΕΡΟΘΑΝΑΣΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 



ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


»Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 
»Για τα φωτοαντίγραφα Φ.Ε.Κ. σε 0,15 € ανά σελίδα. 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οό-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οό-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ; 210 4071010 - ϊπΙβΓηβΙ: ΗΗρ;//νννννν.β1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


»Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

• Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

1 Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

' Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

1 Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

' Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

1 Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 



Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 


0202252261 1070008 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 ΤΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Κιΐΐρ://νννννν·£ΐ.αΓ - 6-ΐίΐ3ίΙ: ννσ1)ίτΐ35ΐ6ΐ.βΐ@6ΐ.0Γ 




























